Quin títol té el debat general?
El Parlament de Catalunya ha ratificat el refús a la monarquia espanyola després que el Tribunal Constitucional anul·lés la reprovació que en va fer la cambra l'octubre del 2018. La majoria independentista i els comuns van condemnar aleshores l'actuació de Felipe VI després del referèndum de l'1-O i en el conflicte català, i van advocar per abolir una institució 'caduca i antidemocràtica'. Però el TC va anul·lar els punts claus de la resolució. Les forces sobiranistes han reafirmat avui el seu compromís amb els valors republicans i han replicat els termes de la resolució anul·lada pel TC aprovant una proposta presentada per ERC 'en defensa dels drets fonamentals i en denúncia de la repressió', que forma part de les conclusions del debat general anomenat 'sobre les propostes per a la Catalunya real'. El text es refereix directament a la resolució retallada pel Constitucional i insisteix a refusar la intervenció del cap de l'estat espanyol en el conflicte així com 'la seva justificació de la violència per part dels cossos policials l'1-O'. La mateixa resolució sentenciava que l'autodeterminació és un 'dret irrenunciable' del poble de Catalunya.
sobre les propostes per a la Catalunya real